11. 10. 89 De Europæiske Fællesskabers Tidende Nr. C 258/3 
II 
(Forberedende retsakter) 
KOMMISSIONEN 
Forslag til Rådets forordning (EØF) om billetpriser for ruteflyvning 
KOM(89) 373 endelig udg. 
(Forelagt af Kommissionen den 8. september 1989) 
(89/C 258/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, 
og 
ud fra følgende betragtninger: 
Det er vigtigt, at der træffes foranstaltninger med 
henblik på gradvis oprettelse af det indre marked i løbet 
af perioden indtil den 31. december 1992 som omhandlet 
i Traktatens artikel 8A; det indre marked indebærer et 
område uden indre grænser med fri bevægelighed for 
varer, personer, tjenesteydelser og kapital; 
Rådets direktiv 87/601/EØF (') udgjorde et første skridt 
henimod den liberalisering af billetpriserne, der er 
nødvendig for at virkeliggøre det indre marked på 
lufttransportområdet; Rådet vedtog at træffe yderligere 
liberaliseringsforanstaltninger ved udgangen af en indle­
dende periode på tre år; 
en ordning, hvorefter foreslåede billetpriser kun kan 
forkastes, hvis begge berørte luftfartsmyndigheder er 
enige herom, er et vigtigt element i forbindelse med 
gennemførelsen af yderligere liberalisering; 
der bør opstilles klare kriterier, som medlemsstaternes 
myndigheder skal lægge til grund for deres vurdering af 
foreslåede billetpriser; 
visse af disse kriterier bør anvendes, ikke blot på priser 
på ruter inden for Fællesskabet, men også på priser på 
ruter til og fra Fællesskabet; der bør indføres en procedure, som medlemsstaterne skal 
anvende, hvis de anmoder Kommissionen om at udtale 
sig om, hvorvidt en foreslået billetpris er i overensstem­
melse med de opstillede kriterier; 
er billetpriser urimeligt lave eller urimeligt høje, skal 
Kommissionen kunne suspendere anvendelsen af dem; 
medlemsstaterne må i henhold til Traktatens bestem­
melser ikke godkende billetpriser, der er i strid med 
konkurrencereglerne; 
denne forordning træder i stedet for direktiv 
87/601/EØF; det er derfor nødvendigt at ophæve dette 
direktiv — 
UDSTEDT FØLGENDE FORORDNING: 
Anvendelsesområde og definitioner 
Artikel 1 
Denne forordning finder anvendelse på kriterier og 
procedurer i forbindelse med fastsættelsen af de billet­
priser for ruteflyvning, som anvendes på ruter inden for 
Fællesskabet og mellem Fællesskabet og tredjelande. 
Artikel 2 
I denne forordning forstås ved: 
a) billetpriser for ruteflyvning: de priser, der i den pågæl­
dende nationale valuta skal betales for ruteflyvning 
med passagerer og bagage, samt de betingelser, 
hvorunder disse priser gælder, herunder vederlag og 
betingelser, der tilbydes bureauer og andre mellemled 
b) ruteflyvning: en række flyvninger, der alle har 
følgende kendetegn: 
(*) EFT nr. L 374 af 31. 12. 1987, s. 12. i) de gennemføres med luftfartøjer til befordring af 
passagerer eller passagerer og fragt og/eller post 
Nr. C 258/4 De Europæiske Fællesskabers Tidende 11. 10. 89 
mod vederlag, således at der for hver flyvning 
udbydes pladser til salg til offentligheden (enten 
direkte hos luftfartsselskabet eller hos dets autori­
serede bureauer) 
ii) de gennemføres mellem de samme to eller flere 
punkter: 
1. i henhold til en offentliggjort fartplan, eller 
2. med en sådan regelmæssighed eller hyppighed, 
at de tydeligt udgør en systematisk række 
c) flyvning: afgang fra en nærmere angivet lufthavn til et 
nærmere angivet bestemmelsessted 
d) luftfartsselskab: en luftfartsvirksomhed med gyldig 
tilladelse til at udføre ruteflyvning 
e) EF-luftfartsselskab: 
i) en luftfartsvirksomhed, som har sin centrale admi­
nistration og sit hovedsæde i Fællesskabet, og 
hvori aktiemajoriteten ejes af statsborgere i 
medlemsstaterne og/eller af medlemsstaterne, og 
som faktisk kontrolleres af sådanne personer eller 
stater, eller 
ii) en luftfartsvirksomhed, som ikke er i overensstem­
melse med den under nr. i) fastsatte definition, 
men som på datoen for udstedelsen af denne 
forordning: 
1. har sin centrale administration og sit hoved­
sæde i Fællesskabet, og som tolv måneder forud 
for udstedelsen af denne forordning har drevet 
rute- eller charterflyvning i Fællesskabet, eller 
2. i tolv måneder forud for udstedelsen af denne 
forordning har drevet ruteflyvning mellem 
medlemsstaterne i henhold til luftens tredje og 
fjerde frihedsrettighed. 
De luftfartsvirksomheder, der opfylder oven­
nævnte kriterier, er anført i bilaget 
f) luftfartens tredje frihedsrettighed: et luftfartsselskabs ret 
til på en anden stats område at afsætte passagerer, 
fragt og post, som er optaget i registreringsstaten 
luftens fjerde frihedsrettighed: et luftfartsselskabs ret til 
på en anden stats område at optage passagerer, fragt 
og post med henblik på at afsætte samme i registre­
ringsstaten 
g) berørte stater: de stater, mellem hvilke en ruteflyvning 
foregår. Kriterier 
Artikel 3 
1. Medlemsstaterne skal godkende EF-luftfartssel-
skabers billetpriser, hvis de står i et rimeligt forhold til 
det ansøgende luftfartsselskabs totale relevante omkost­
ninger på længere sigt på ruten, bl.a. under hensyntagen 
til behovet for et tilfredsstillende kapitalafkast og for en 
tilstrækkelig omkostningsmargen til sikring af en tilfreds­
stillende teknisk og sikkerhedsmæssig standard. 
2. Ved godkendelse af billetpriser i henhold til stk. 1 
skal medlemsstaterne tage hensyn til forbrugernes behov 
og til konkurrencesituationen på markedet. 
3. Den omstændighed, at en foreslået billetpris er 
lavere end priserne hos andre luftfartsselskaber, der 
beflyver den pågældende rute, er ikke tilstrækkelig grund 
til at afslå godkendelse. 
4. Medlemsstaterne skal især foretage en indgående 
undersøgelse af en foreslået billetpris, der er 20 % højere 
eller lavere end den tilsvarende billetpris, der har været 
gældende i den forudgående tilsvarende sæson. En 
medlemsstat kan i denne forbindelse indlede proceduren 
efter artikel 5 over for en billetpris for en intern EF-rute. 
5. Med forbehold af artikel 5, stk. 1, giver en 
medlemsstat et EF-luftfartsselskab, der gennemfører 
direkte eller indirekte ruteflyvning inden for Fælles­
skabet, tilladelse til med behørigt varsel over for de 
berørte stater at anvende en billetpris, der svarer til en 
billetpris, som allerede er godkendt for flyvning mellem 
de samme to byer. Denne bestemmelse gælder ikke for 
indirekte ruter, der er over 20 % længere end den 
korteste direkte rute. 
6. Kun EF-luftfartsselskaber har ret til at indføre 
lavere billetpriser end de gældende på interne EF-ruter. 
Procedurer 
Artikel 4 
1. Billetpriser for ruteflyvning skal forelægges de 
berørte staters luftfartsmyndigheder til godkendelse. 
Med henblik herpå forelægger et luftfartsselskab sine 
billetpriser efter den fremgangsmåde, som disse stater 
foreskriver. 
2. Luftfartsmyndighederne kan ikke kræve, at luft­
fartsselskaberne forelægger deres billetpriser for interne 
EF-ruter til godkendelse mere end 60 dage, før de 
træder i kraft. 
11. 10. 89 De Europæiske Fællesskabers Tidende Nr. C 258/5 
3. En billetpris for en intern EF-rute betragtes som 
værende godkendt, medmindre begge luftfartsmyndig­
heder inden 30 dage efter forelæggelsen har givet luft­
fartsselskabet et skriftligt begrundet afslag. Luftfartsmyn­
dighederne meddeler hinanden deres stillingtagen. 
4. En godkendt billetpris for en intern EF-rute gælder, 
indtil dens gyldighedsperiode udløber, eller der indføres 
en ny. Gyldigheden kan dog forlænges ud over den 
oprindelige udløbsdato med en periode på højst tolv 
måneder. 
Artikel 5 
1. En berørt medlemsstat eller et luftfartsselskab, der 
beflyver den pågældende rute, kan anmode Kommis­
sionen om at afgøre, om en foreslået billetpris for rute­
flyvning er i overensstemmelse med artikel 3, stk. 1. 
Kommissionen underretter straks den anden berørte 
medlemsstat og det pågældende luftfartsselskab og giver 
dem lejlighed til at fremlægge deres synspunkter. 
2. Kommissionen træffer afgørelse inden to måneder 
efter at have modtaget anmodningen. Denne frist kan 
forlænges i det omfang, det er nødvendigt, for at 
Kommissionen kan indhente yderligere oplysninger fra 
det ansøgende luftfartsselskab. Under behandlingen af 
anmodningen og i yderligere syv dage kan Kommis­
sionen suspendere anvendelsen af en billetpris, der er 
20 % højere eller lavere end den tilsvarende billetpris, 
der har været gældende i den forudgående tilsvarende 
sæson. 
Almindelige bestemmelser 
Artikel 6 
Mindst én gang om året konsulterer Kommissionen 
repræsentanter for luftfartens brugerorganisationer i 
Fællesskabet om billetpriser og dermed beslægtede 
spørgsmål, idet Kommissionen med henblik herpå fore­
lægger relevante oplysninger for deltagerne. Artikel 7 
Kommissionen kan ved udførelsen af de opgaver, der er 
pålagt den i medfør af denne forordning, indhente alle 
nødvendige oplysninger fra de berørte medlemsstater og 
luftfartsselskaber. 
Artikel 8 
1. Kommissionen offentliggør en beretning om anven­
delsen af denne forordning, første gang senest den 
1. oktober 1992 og dernæst hvert andet år. 
2. Medlemsstaterne og Kommissionen samarbejder 
om gennemførelsen af denne forordning, navnlig med 
hensyn til tilvejebringelsen af oplysninger til den i stk. 1 
omhandlede beretning. 
3. Fortrolige oplysninger, der modtages i medfør af 
denne forordning, er omfattet af tjenstlig tavshedspligt. 
Artikel 9 
Har en medlemsstat indgået en aftale med et eller flere 
tredjelande, som indeholder bestemmelser, der er ufor­
enelige med denne forordning, skal medlemsstaten ved 
først givne lejlighed tage alle nødvendige skridt til at 
fjerne sådanne uoverensstemmelser. Indtil uoverensstem­
melserne er fjernet, berører denne forordning ikke rettig­
heder og forpligtelser over for tredjelande hidrørende fra 
en sådan aftale. 
Artikel 10 
Direktiv 87/601/EØF ophæves. 
Artikel 11 
Denne forordning træder i kraft den 1. januar 1991. 
Denne forordning er bindende i alle enkeltheder og 
gælder umiddelbart i hver medlemsstat. 
BILAG 
Luftfartsselskaber omhandlet i artikel 2, litra e), nr. ii) 
Følgende luftfartsselskaber opfylder de i artikel 2, litra e), nr. ii), omhandlede kriterier, så længe de er 
anerkendt som nationale luftfartsselskaber af den medlemsstat, der anerkender dem som sådanne på tids­
punktet for udstedelsen af denne forordning. 
— Scandinavian Airlines System 
— Britannia Airways 
— Monarch Airlines.